Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: Nemzeti Bankról szóló 2001. évi LVIII. törvényben nem
Paragraph Index: 446

3. Az Alkotmánybíróság a bankjegyek és érmék bevonásáról rendelkezõ 2/1992. (III. 25.) MNB, 3/1992. (III. 25.) 2003/13. szám MNB, 8/1994. (MK 126.) MNB, 2/1995. (MK 56.) MNB, 2/1996. (MK 22.) MNB, 9/1996. (MK 104.) MNB, 6/1998. (MK 29.) MNB és a 7/1998. (MK 29.) MNB hirdetmények alkotmányellenességének megállapítására és megsemmisítésére irányuló indítványt visszautasítja. Az Alkotmánybíróság ezt a határozatát a ben közzéteszi. INDOKOLÁS I. Az indítványozó a Magyar Nemzeti Bankról szóló 1991. évi LX. törvény 21. §-a, valamint — a beadvány benyújtásáig közzétett valamennyi — érme és bankjegy bevonásáról rendelkezõ MNB hirdetménynek az átváltás végsõ határidejét megállapító rendelkezése alkotmányellenességének megállapítását és megsemmisítését, továbbá mulasztásban megnyilvánuló alkotmányellenesség megállapítását kezdeményezte az Alkotmánybíróságnál. Álláspontja szerint a törvényes fizetõeszközként kibocsátott bankjegyek és érmék forgalomból való végleges bevonása, a névértéken történõ átváltás jogvesztõ határidõhöz kötése és az át nem váltott pénz ún. pénzbevonási nyereségként történõ felhasználása az Alkotmány rendelkezéseibe ütközik.

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes